Norge best, mens Spanias kredittverdighet er dårligere | SpaniaPosten
Ved forrige måling lå også Norge på toppen. Norge har bunnsolid økonomi med penger på bok og ingen statsgjeld, så Blackrock anser risikoen for at Norge skal misligholde sine forpliktelser som minimale. Verre er det med långivere som har stiltopp for nasjoner som Egypt, Hellas og Venezuela – som alle ligger i bunnen av lista.
Av de 48 landene som Blackrock har analysert, ligger Spania på 41 plass. Spania har falt en plassering siden sommerens siste måling, til tross for signaler om bedring i spansk økonomi.
Det er i alt 48 land som er vurdert. I tillegg til de tre nevnte nasjonene som ligger helt i bunnen av rankingen, så har Spania land som Irland, Argentina, Italia og Portugal bak seg på lista.
De skandinaviske landene kommer godt ut på Blackrocks oversikt. Norge topper altså foran land som Singapore og Sveits. Sverige innehar fjerdeplassen og Finland følger deretter. Finland har avansert tre plasser siden sist. Danmark ligger på 12. plass.
Stormakten Tyskland finner vi på sjetteplass, mens USA har 15. plass på oversikten. Storbritannia og Frankrike skuffer også med henholdsvis 24. og 30.plass. Kina er plassert som nummer nitten og det er samme plassering som ved forrige kredittsjekk.